ཏིང་ཡེ་ཤན་གྱིས་འཐུས་མི་ཚོར་ཕྱག་བཏང་གནང་བ་དང་མཇལ་དར་བསྒྲོན་ནས་ཁོང་ཚོས་ཏང་དང་མི་དམངས་ལ་ཚད་མཐོའི་འགན་འཁུར་བའི་རྣམ་འགྱུར་གྱི་ཐོག་ནས་ལྷག་བསམ་རྣམ་དག་ངང་འགན་འཁྲི་འཁུར་བ་དང་གཟུགས་བརྙན་བཟང་པོ་མངོན་ཏེ་ཚོགས་ཆེན་ཕུན་སུམ་ཚོགས་པོའི་ངང་ལེགས་འགྲུབ་ཡོང་ཆེད་འབུལ་དགོས་ངེས་ཀྱི་ལེགས་སྐྱེས་ཕུལ་བར་ཁས་ལེན་གང་ལེགས་གནང་བ་དང་ཆབས་ཅིག་ཁོང་ཚོར་ཏང་གི་ཚོགས་ཆེན་བཅུ་དགུ་པའི་དགོངས་དོན་ཁོང་དུ་ཆུད་པ་དང་།སློབ་སྦྱོང་མཐར་ཕྱིན་པ་བྱེད་པ།རྦད་དེ་བྱང་ཆུབ་པ་བཅས་བྱས་ཏེ་སེམས་སུ་བརྟན་པོར་ངེས་པ་དང་གོ་དོན་མཐིལ་རྟོགས་ཐུབ་པ་བྱས་ནས་ཏང་གི་ཚོགས་ཆེན་བཅུ་དགུ་པའི་དགོངས་དོན་སྒྲོག་འགྲེལ་ཞིབ་ཚགས་བྱེད་པ་དང་།བློ་མཐུན་ཞི་ཅིན་ཕིང་གིས་སྲོག་ཤིང་གནང་བའི་ཏང་ཀྲུང་དབྱང་གིས་བོད་ཀྱི་མི་རིགས་ཁག་གི་མི་དམངས་ལ་ཐུགས་ཁུར་དང་བྱམས་སྐྱོང་གནང་ལུགས་གང་ལེགས་མངོན་པར་བྱེད་པ།སྣེ་འཁྲིད་ནས་སློབ་སྦྱོང་དང་།སློབ་སྦྱོང་ལ་སྐུལ་འདེད།སློབ་སྦྱོང་གཏིང་ཟབ་བཅས་ཀྱི་ཐད་ལ་ཤུགས་སྣོན་བརྒྱབ་སྟེ་ཏང་གི་ཚོགས་ཆེན་བཅུ་དགུ་པའི་དགོངས་དོན་ལག་བསྟར་དོན་འཁྱོལ་བྱེད་མཁན་གྱི་བློ་རྩ་བརྟན་པའི་ལག་བསྟར་པ་ཞིག་བྱེད་དགོས་པའི་སྐུལ་ལྕག་གནང་བ་རེད།